Иван Вазов
Полски впечатления

chitanka.info

На писателката Ев. Марс

На разкоша във чертога

често мрак, тревога —

няма слънце;

а в колибата убога

с димен свод и вехти грънци —

ясно слънце.

В градовете пременени

вихрове студени —

няма слънце.

А по хълмите зелени,

де се чуват пойни звънци —

топло слънце.

Ний не видим в суетата

бога, небесата,

де грей слънце,

а зарито в земята

мъничко незнайно зрънце

чака слънце.

Чака го нощта и в мрака

славей в клон го чака,

и свод чака слънце,

и божури, и лалета,

и душата на поета

викат: „Слънце!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.